Document ID: /roh_data/filtered/fineweb-2-filterrobots_roh.jsonl.gz/34395

L'uffanza da Jon Duri Tratschin è sequenzada en chapitels da quatter onns. Mintga quatter onns ha fatg la famiglia midada. «Mintgatant na savaiva betg tge respunder a la dumonda: Danunder es ti?», raquinta il virolog pensiunà.
Suenter la Scola chantunala a Cuira ha el studegià a l'ETH Turitg, ed è daventà virolog. Questa lavur al ha manà fin a Washington DC – adina a la tschertga da dapli savair davart singuls virus.
Durant ils ultims onns è el però sa deditgà dapli a l'istorgia locala da l'Engiadina Bassa – sco collavuratur da l'Archiv cultural Engiadina Bassa. Ma cun la scuverta dal coronavirus è vegnì sveglià danovamain ses interess per la virologia. Nus al avain visità a Tschlin, là nua ch'el è uss da chasa – ed era ensasez gia adina.